CELEX: 32012D0701
Language: et
Date: 2012-11-13 00:00:00
Title: 2012/701/EL: Komisjoni rakendusotsus, 13. november 2012 , millega muudetakse otsust 2008/185/EÜ seoses Iirimaa, Põhja-Iirimaa ja Itaalia Bolzano provintsi lisamisega Aujeszky haigusest vabade liikmesriikide ja piirkondade loetelusse (teatavaks tehtud numbri C(2012) 7976 all)  EMPs kohaldatav tekst

15.11.2012   
            
            
               ET
            
            
               Euroopa Liidu Teataja
            
            
               L 318/68
            
         KOMISJONI RAKENDUSOTSUS,
   13. november 2012,
   millega muudetakse otsust 2008/185/EÜ seoses Iirimaa, Põhja-Iirimaa ja Itaalia Bolzano provintsi lisamisega Aujeszky haigusest vabade liikmesriikide ja piirkondade loetelusse
   (teatavaks tehtud numbri C(2012) 7976 all)
   (EMPs kohaldatav tekst)
   (2012/701/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad, mida kohaldatakse liidu piires veiste ja sigadega kauplemise suhtes. Direktiivi artiklis 9 on sätestatud kriteeriumid, mille alusel kiidetakse heaks riikide kohustuslikud tõrjekavad teatavate nakkushaiguste, sealhulgas Aujeszky haiguse leviku takistamiseks. Lisaks sellele on kõnealuse direktiivi artiklis 10 sätestatud, et kui liikmesriik peab oma territooriumi või osa oma territooriumist sellistest haigustest (sealhulgas Aujeszky haigusest) vabaks, esitab ta komisjonile asjaomased tõendavad dokumendid.
            
         
               (2)
            
            
               Komisjoni 21. veebruari 2008. aasta otsuses 2008/185/EÜ Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta (2) on sätestatud lisatagatised sigade liikumiseks liikmesriikide vahel. Need tagatised on seotud sellega, milline staatus on antud liikmesriikidele seoses Aujeszky haigusega.
            
         
               (3)
            
            
               Otsuse 2008/185/EÜ I lisas on esitatud loetelu liikmesriikidest ja nende piirkondadest, mis on vabad Aujeszky haigusest ja kus vaktsineerimine on keelatud. Selle otsuse II lisas on esitatud loetelu liikmesriikidest ja nende piirkondadest, kus on olemas heakskiidetud riiklik Aujeszky haiguse tõrjekava.
            
         
               (4)
            
            
               Praegu on Iirimaa, Põhja-Iirimaa ja Itaalia Bolzano provints otsuse 2008/185/EÜ II lisa loetelus kui riigid või piirkonnad, kus heakskiidetud riiklik Aujeszky haiguse tõrjekava on ellu viidud.
            
         
               (5)
            
            
               Iirimaa, Ühendkuningriik (Põhja-Iirimaa osas) ja Itaalia (Bolzano provintsi osas) on nüüd esitanud tõendavad dokumendid oma taotlusele kuulutada asjaomased liikmesriigid ja Bolzano provints Aujeszky haigusest vabaks.
            
         
               (6)
            
            
               Iirimaa, Ühendkuningriigi ja Itaalia esitatud dokumente on hinnatud ja sellepärast on asjakohane Iirimaa, Põhja-Iirimaa ja Bolzano provints eemaldada otsuse 2008/185/EÜ II lisa loetelust ja lisada nimetatud otsuse I lisa loetelusse.
            
         
               (7)
            
            
               Seega tuleks otsust 2008/185/EÜ vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/185/EÜ I ja II lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 13. november 2012
      
         
            Komisjoni nimel
         
         
            asepresident
         
         Maroš ŠEFČOVIČ
      
   
   
      (1)  EÜT 121, 29.7.1964, lk 1977/64.
   
      (2)  ELT L 59, 4.3.2008, lk 19.
   
      LISA
      „
            I LISA
            
               Liikmesriigid ja nende piirkonnad, mis on vabad Aujeszky haigusest ja kus vaktsineerimine on keelatud
            
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        BE
                     
                     
                        Belgia
                     
                     
                        Kõik piirkonnad
                     
                  
                        CZ
                     
                     
                        Tšehhi Vabariik
                     
                     
                        Kõik piirkonnad
                     
                  
                        DK
                     
                     
                        Taani
                     
                     
                        Kõik piirkonnad
                     
                  
                        DE
                     
                     
                        Saksamaa
                     
                     
                        Kõik piirkonnad
                     
                  
                        IE
                     
                     
                        Iirimaa
                     
                     
                        Kõik piirkonnad
                     
                  
                        FR
                     
                     
                        Prantsusmaa
                     
                     
                        Departemangud: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute-Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        IT
                     
                     
                        Itaalia
                     
                     
                        Bolzano provints
                     
                  
                        CY
                     
                     
                        Küpros
                     
                     
                        Kõik piirkonnad
                     
                  
                        LU
                     
                     
                        Luksemburg
                     
                     
                        Kõik piirkonnad
                     
                  
                        NL
                     
                     
                        Madalmaad
                     
                     
                        Kõik piirkonnad
                     
                  
                        AT
                     
                     
                        Austria
                     
                     
                        Kõik piirkonnad
                     
                  
                        SI
                     
                     
                        Sloveenia
                     
                     
                        Kõik piirkonnad
                     
                  
                        SK
                     
                     
                        Slovakkia
                     
                     
                        Kõik piirkonnad
                     
                  
                        FI
                     
                     
                        Soome
                     
                     
                        Kõik piirkonnad
                     
                  
                        SE
                     
                     
                        Rootsi
                     
                     
                        Kõik piirkonnad
                     
                  
                        UK
                     
                     
                        Ühendkuningriik
                     
                     
                        Kõik piirkonnad
                     
                  
         
            II LISA
            
               Liikmesriigid või piirkonnad, kus on olemas heakskiidetud riiklik Aujeszky haiguse tõrjekava
            
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        ES
                     
                     
                        Hispaania
                     
                     
                        Kõik piirkonnad
                     
                  
                        HU
                     
                     
                        Ungari
                     
                     
                        Kõik piirkonnad
                     
                  
                        PL
                     
                     
                        Poola
                     
                     
                        Kõik piirkonnad
                     
                  ”